Ο Αντιστράτηγος **Αμπντέλ Φατάχ Αμπντελραχμάν Μπουρχάν** ( αραβικά: عبد الفتاح عبد الرحمن البرهان‎ ) (γεννήθηκε το 1960) είναι αξιωματικός του Σουδανικού Στρατού, ο οποίος σήμερα υπηρετεί ως αρχηγός κράτους του Σουδάν από τις 25 Οκτωβρίου 2021. Προηγουμένως ήταν ηγέτης του Συμβουλίου Κυριαρχίας του Σουδάν, του συλλογικού μεταβατικού αρχηγού κράτους. Πριν αναλάβει αυτόν το ρόλο, τον Αύγουστο του 2019, ήταν πάλι ο *de facto* αρχηγός κράτους του Σουδάν ως πρόεδρος του Μεταβατικού Στρατιωτικού Συμβουλίου έπειτα από την παραίτηση του πρώην προέδρου του, Αχμέτ Αβάντ ιμπν Αούφ και την παράδοση του ελέγχου της χώρας τον Απρίλιο του 2019.  

Ήταν προηγουμένως Γενικός Επιθεωρητής των Σουδανικών Ενόπλων Δυνάμεων. 

Ο Μπουρχάν, σε αντίθεση με τους περισσότερους στρατηγούς του Σουδάν, συναντήθηκε με διαδηλωτές κατά τη διάρκεια των διαμαρτυριών του 2018-19 για να ακούσει τα αιτήματά τους. 

Τον Μάιο του 2019, το πρώτο διεθνές ταξίδι του Μπουρχάν ήταν στην Αίγυπτο για να συναντήσει τον Αμπντέλ Φατάχ αλ Σίσι.  Η δεύτερη επίσκεψή του έγινε στα Ηνωμένα Αραβικά Εμιράτα .

Προεδρία του Στρατιωτικού Συμβουλίου
------------------------------------

Λίγο μετά τον διορισμό του, ο Μπουρχάν διέταξε την απελευθέρωση όλων των φυλακισμένων που είχαν συλληφθεί από τον προκάτοχό του Ομάρ ελ-Μπεσίρ.  Η ανακοίνωση εκείνη έγινε στη διάρκεια τηλεοπτικού του διαγγέλματος. 

### Η σφαγή του Χαρτούμ

Στις αρχές Ιουνίου του 2019, μετά τις επισκέψεις του Αλ Μπουρχάν και του Νταγκάλο στους ηγέτες της Αιγύπτου, των Ηνωμένων Αραβικών Εμιράτων και της Σαουδικής Αραβίας, οι σουδανικές δυνάμεις ασφαλείας και οι δυνάμεις ταχείας στήριξης, συμπεριλαμβανομένων των πολιτοφυλάκων Janjaweed, υπό την ηγεσία του αλ Μπουρχάν και του αναπληρωτή του, κινήθηκαν για την καταστολή των ειρηνικών διαδηλώσεων, ξεκινώντας από τη σφαγή του Χαρτούμ στις 3 Ιουνίου.   Δεκάδες ειρηνικοί διαδηλωτές σκοτώθηκαν και περίπου σαράντα από τις σορούς ρίχτηκαν στον ποταμό Νείλο, εκατοντάδες βασανίστηκαν, υπέστησαν βία και βιάστηκαν στους δρόμους του Χαρτούμ. 

Οι συνομιλίες του Αλ Μπουρχάν με την αντιπολίτευση για τη διαμόρφωση μιας συνδυασμένης κυβέρνησης ακυρώθηκαν. Κατά τις ημέρες που ακολούθησαν, το Μεταβατικό Στρατιωτικό Συμβούλιο συνέλαβε αρκετούς ηγέτες της αντιπολίτευσης.  

Ο Ιγιάντ Ελ Μπαγκνταντί ερμήνευσε τη λήψη αποφάσεων από το Μεταβατικό Στρατιωτικό Συμβούλιο υπό την ηγεσία του Αλ Μπουρχάν ως επηρεασμένη έντονα από το γενικό πλαίσιο των ηγετών της Σαουδικής Αραβίας, των ΗΑΕ και της Αιγύπτου, οι οποίοι φοβούνται τα δημοκρατικά κινήματα.  Ο Μαχμούντ Ελμουτάσιμ, πολιτικός ακτιβιστής και γιατρός που αποφοίτησε από το Πανεπιστήμιο του Χαρτούμ, δήλωσε ομοίως ότι η Σαουδική Αραβία και τα Ηνωμένα Αραβικά Εμιράτα αντιτίθενται στην ύπαρξη δημοκρατιών στη Μέση Ανατολή, διότι αν "η ίδια η ιδέα της δημοκρατίας [θα έπρεπε ποτέ] να ριζώσει ή να διαδοθείι ευρέως στην Μέση Ανατολή ", τότε θα αποτελούσε απειλή για τα κυβερνητικά συστήματα της Σαουδικής Αραβίας και των ΗΑΕ. 

### Διακοπή Διαδικτύου

Αρκετές οργανώσεις για τα ανθρώπινα δικαιώματα, συμπεριλαμβανομένης της Human Rights Watch, καταδίκασαν το υπό την ηγεσία του Μπουρχάν Μεταβατικό Στρατιωτικό Συμβούλιο για το κλείσιμο του διαδικτύου. Ένας εκπρόσωπος, ο Σαμσελντίν Καμπασί, δήλωσε ότι το διαδίκτυο θα σταματούσε για μεγάλο χρονικό διάστημα επειδή αποτελούσε απειλή για την εθνική ασφάλεια.   Η κίνηση περιγράφηκε από την HRW ως "μείζονα παραβίαση των ανθρωπίνων δικαιωμάτων". Τα διεθνή μέσα ενημέρωσης θεώρησαν αυτό ως σημάδι δικτατορίας και καταδίκασαν την πράξη.  Πολλοί πιστεύουν ότι ήταν μια απόπειρα απόκρυψης της συμμαχικής πολιτοφυλακής του Αλ Μπουρχάν γνωστής ως Janjaweed στο Χαρτούμ και να καθυστερήσει η αποστολή στοιχείων για τις παραβιάσεις που σημειώθηκαν στις 3 Ιουνίου 2019 και τις επόμενες ημέρες. 

### Κυβερνητικές διαπραγματεύσεις

Πολλοί διαδηλωτές ζήτησαν μια πολιτική κυβέρνηση. Το Σάββατο 13 Απριλίου 2019, ο Μπουρχάν ανακοίνωσε ότι σύντομα θα δημιουργηθεί πολιτική κυβέρνηση. Ο Burhan υποσχέθηκε ότι η μεταβατική περίοδος θα διαρκούσε το πολύ δύο χρόνια.  Πραγματοποιήθηκαν διαπραγματεύσεις με τους ηγέτες της αντιπολίτευσης για να επιτευχθεί αυτό. 

Στα τέλη Μαΐου του 2019, ο Αλ Μπουρχάν επισκέφθηκε τον αιγυπτιακό πρόεδρο Σίσι και τον de facto ηγέτη των Ηνωμένων Αραβικών Εμιράτων (ΗΑΕ), Μοχάμεντ μπιν Ζαγέντ Αλ Ναχγιάν. Ο Ιιάντ ελ Μπαγκντάντι, ακτιβιστής των ανθρωπίνων δικαιωμάτων που έγινε διάσημος κατά τη διάρκεια της Αραβικής Άνοιξης, αργότερα ερμήνευσε αυτές τις επισκέψεις (μαζί με μια επίσκεψη του αντιπροέδρου του Μεταβατικού Στρατιωτικού Συμβουλίου Νταγκάλο στον Μοχάμεντ Μπιν Σαλμάν στη Σαουδική Αραβία) ως ενθάρρυνση του Συμβουλίου να ακυρώσει τις διαπραγματεύσεις με την αντιπολίτευση. 

Στις 25 Οκτωβρίου 2021 έπειτα από ένα στρατιωτικό πραξικόπημα ο Μπουρχάν διέλυσε το Συμβούλιο Κυριαρχίας και ανέλαβε αρχηγός κράτους.

Προσωπική ζωή
-------------

Ο Μπουρχάν σπούδασε σε στρατιωτικό κολλέγιο του Σουδάν. Αργότερα έκανε σπουδές στο εξωτερικό στην Αίγυπτο και την Ιορδανία. Έχει γυναίκα και τρία παιδιά.

Παραπομπές
----------

1. ↑  Ανακτήθηκε στις 20  Ιουνίου 2019.
2. ↑  www.washingtonpost.com/world/middle\_east/who-is-awad-ibn-auf-sudans-new-leader/2019/04/12/43ffe8b0-5c90-11e9-98d4-844088d135f2\_story.html.
3. ↑  Ανακτήθηκε στις 10  Ιουνίου 2022.
4. ↑  «Sudan's Ibn Auf steps down as head of military council». *Al Jazeera*. Ανακτήθηκε στις 13 Απριλίου 2019.
5. ↑  «Sudan coup leader Awad Ibn Auf steps down». *BBC*. 12 Απριλίου 2019. Ανακτήθηκε στις 13 Απριλίου 2019.
6. ↑  Abdelaziz, Khalid (12 Απριλίου 2019). «Head of Sudan's Military Council Steps Down, a Day After President Toppled». Reuters.. Ανακτήθηκε στις 13 Μαΐου 2019.
7. ↑  «Sudan coup leader steps down after a day». *BBC*. 13 Απριλίου 2019. Ανακτήθηκε στις 14 Απριλίου 2019.
8. ↑  «Sudan interim military council chief Al-Burhan meets with Egypt’s President El-Sisi». *Arab News*. 25 Μαΐου 2019. .
9. ↑  «Sudan military council chief to visit UAE». *Alarabiya*. 26 Μαΐου 2019. .
10. ↑  «Civilian government to be established in Sudan: new head of military council». *Reuters*. 13 Απριλίου 2019. .
11. ↑  «'Bodies pulled from Nile' after Sudan crackdown» (στα αγγλικά). 2019-06-05.. Ανακτήθηκε στις 2019-06-05.
12. ↑  correspondent, Jason Burke Africa; Salih, and Zeinab Mohammed (2019-06-05). «Sudan paramilitaries threw dead protesters into Nile, doctors say» (στα αγγλικά). *The Guardian*. ISSN 0261-3077.. Ανακτήθηκε στις 2019-06-05.
13. ↑  «Sudan military offers talks after allegedly killing 100 protesters». *www.cbsnews.com* (στα Αγγλικά). Ανακτήθηκε στις 5 Ιουνίου 2019.
14. ↑  «2 Sudan rebel leaders arrested after peace talks with Ethiopian PM». *Middle East Monitor* (στα Αγγλικά). 9 Ιουνίου 2019. Ανακτήθηκε στις 9 Ιουνίου 2019.
15. ↑  «'Bloody massacre': Sudan forces kill at least 35, protesters say». *www.aljazeera.com*. Ανακτήθηκε στις 9 Ιουνίου 2019.
16. ↑  el-Baghdadi, Iyad (11 Ιουνίου 2019). "The Princes Who Want to Destroy Any Hope for Arab Democracy". The New York Times. Retrieved 11 Ιουνίου 2019.
17. ↑  "Chaos reigns in Sudan as military clings to power amid information blackout". TRT World. 11 Ιουνίου 2019. Archived from the original on 11 June 2019. Retrieved 11 Ιουνίου 2019.
18. ↑  Arab, The New. «Sudan generals 'will not restore' internet because it poses a threat». *alaraby* (στα Αγγλικά). Ανακτήθηκε στις 16 Ιουνίου 2019.
19. ↑  Mitchell, Charlotte. «Internet blackouts: The rise of government-imposed shutdowns». *www.aljazeera.com*. Ανακτήθηκε στις 16 Ιουνίου 2019.
20. ↑  Avenue, Human Rights Watch | 350 Fifth· York, 34th Floor | New· t 1.212.290.4700, NY 10118-3299 USA | (12 Ιουνίου 2019). «Sudan: End Network Shutdown Immediately». *Human Rights Watch* (στα Αγγλικά). Ανακτήθηκε στις 16 Ιουνίου 2019.
21. ↑  «To end mass protests, Sudan has cut off Internet access nationwide. Here's why». *The Washington Post*. 16 Ιουνίου 2019. Ανακτήθηκε στις 16 Ιουνίου 2019.
22. ↑  «Civilian government to be established in Sudan: new head of military council». *Reuters*. 13 April 2019. .
23. ↑  el-Baghdadi, Iyad (11 Ιουνίου 2019). "The Princes Who Want to Destroy Any Hope for Arab Democracy". The New York Times. Retrieved 11 Ιουνίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6704155919312039730002
* GND: 1186868007

 |

 |